Ολυμπιακός και Εθνικός Πειραιώς, συμπρωταθλητές ΕΠΣΠ 1929.
Στο 5ο πρωτάθλημα της **Ε.Π.Σ. Πειραιώς 1928-29** τον τίτλο μοιράστηκαν οι δυο μεγάλοι σύλλογοι της πόλης **Ολυμπιακός** και **Εθνικός Πειραιώς**, αφού έπειτα από ισοβαθμία στο πρωτάθλημα και τέσσερις αγώνες κατάταξης ακολούθως, κανείς από τους δυο δεν κατάφερε να ξεχωρίσει. Η καθυστέρηση αυτή είχε ως αποτέλεσμα να ματαιωθεί το Πανελλήνιο πρωτάθλημα ποδοσφαίρου ανδρών 1928-1929 της ΕΠΟ. Χαρακτηριστικό της σεζόν αυτής η εκ νέου συμμετοχή του Ολυμπιακού, που είχε τιμωρηθεί από την ΕΠΟ την προηγούμενη σεζόν. Ο αριθμός των ομάδων-μελών της Ένωσης παρέμεινε 14, μετά τη διαγραφή δύο συλλόγων και την ένταξη δύο νέων.

Λεπτομέρειες
------------

Η ανωμαλία της προηγούμενης σεζόν 1927-28 είχε ως αποτέλεσμα την οικονομική αποτυχία των ποδοσφαιρικών πραγμάτων. Έτσι η ΕΠΟ κατέφυγε σε συμβιβασμό και τον Ιούλιο του 1928 προχώρησε σε άρση της τιμωρίας των τριών μεγάλων συλλόγων του ΠΟΚ, οι οποίοι επέστρεψαν πανηγυρικά στις τοπικές διοργανώσεις αλλά και στα κερδοφόρα φιλικά τουρνούα. Στην ίδια συνέλευση αποφασίστηκε αναδιάρθρωση των κατηγοριών. Καθορίστηκε η Α΄ κατηγορία να έχει έξι ομάδες στην Ε.Π.Σ. Αθηνών και στην Ε.Π.Σ. Μακεδονίας και τρεις στην Ε.Π.Σ. Πειραιώς, ενώ οι υπόλοιπες ομάδες των ενώσεων εντάχθηκαν στη Β΄ ή δημιουργήθηκε και Γ΄ αν ήταν αρκετές. 

Στην ΕΠΣ Πειραιά είχαμε τη διαγραφή των ομάδων "Βυζάντιον" και "ΑΣ Ελλάς" και την εγγραφή δύο νέων του "ΑΠΟ Φίλαθλοι" και του "Δωδεκανησιακού Αθλητικού Όμιλου "Αργοναύτης". Τόσο οι Φίλαθλοι, όσο και ο Αργοναύτης Πειραιά ρίζωσαν στην ΕΠΣΠ και έχουν συνεχή παρουσία μέχρι σήμερα.

### Η επίσημη έναρξη

Η τελετή της επίσημης έναρξης των πρωταθλημάτων της ΕΠΣΠ έγινε την Κυριακή 21 Οκτωβρίου στο Ποδηλατοδρόμιο, παρουσία πολλών φιλάθλων. Προηγήθηκε παρέλαση των 13 σωματείων-μελών της Ένωσης με τη συνοδεία της μπάντας του Ζαννείου Ορφανοτροφείου και ακολούθησε η ορκωμοσία των ποδοσφαιριστών και πανηγυρική ομιλία του προέδρου της Ένωσης. Στη συνέχεια απονεμήθηκαν κάποια ειδικά έπαθλα σε σωματεία: το Κύπελλο καλής εμφάνισης στην ΑΕΚ Πειραιώς (για δεύτερη φορά), το δίπλωμα τιμής στον "ΑΟ Φίλαθλοι" και ο έπαινος ανδρικής παράστασης στον Εθνικό. Η τελετή ολοκληρώθηκε με τη διεξαγωγή τριών αγώνων 20λεπτης διάρκειας: α) Εθνικός-Άμυνα: 2-0, β) Φίλαθλοι-Μοσχάτο: 1-0 και γ) Αργοναύτης-Φαληρική: 0-0.

Α΄ κατηγορία
------------

Δικαιωματικά οι τρεις ομάδες που καθορίστηκε να έχει η Α΄ κατηγορία ήταν οι φιναλίστ της προηγούμενης σεζόν Εθνικός και Άμυνα και φυσικά ο Ολυμπιακός. Οι υπόλοιπες εντάχθηκαν στη Β΄ και στη Γ΄ κατηγορία. Το πρωτάθλημα εξελίχθηκε σε μονομαχία των δύο ισχυρών, οι οποίοι αφού νίκησαν αλλήλους (1-0 ο Εθνικός και 4-3 ο Ολυμπιακός) και δυο φορές την Άμυνα, ισοβάθμησαν με 6 συνολικά βαθμούς σε σύνολο 4 αγώνων πρωταθλήματος και οδηγήθηκαν σε διπλούς αγώνες κατάταξης για την ανάδειξη του πρωταθλητή.

Στους δύο πρώτους αγώνες της κατάταξης πέτυχαν από μία νίκη ο καθένας (2-0 ο Ολυμπιακός και 4-2 ο Εθνικός) και όπως όριζε η νομοθεσία της ΕΠΟ ορίστηκαν εκ νέου 2 αγώνες κατάταξης. Ο τρίτος κατά σειρά αγώνας της κατάταξης έληξε ισόπαλος με 3-3 και ορίσθηκε τέταρτος αγώνας που διεξήχθη κατακαλόκαιρο στις 14 Ιουλίου 1929 και αν έληγε και αυτός ισόπαλος το ματς θα οδηγούνταν στην παράταση. Στον τέταρτο πλέον αγώνα κατάταξης, το πρώτο ημίχρονο λήγει με 1-0 υπέρ του Ολυμπιακού και στο δεύτερο ημίχρονο ο Εθνικός πετυχαίνει 2 τέρματα διαμορφώνοντας το σκορ σε 2-1. Ωστόσο το δεύτερο γκολ του Εθνικού επιτεύχθη ύστερα από συμπλοκή του τερματοφύλακα του Ολυμπιακού και 3 παικτών του Εθνικού, αφού προηγουμένως είχε αποκρούσει την μπάλα και έτσι θεωρήθηκε ως φαουλ. Δύο λεπτά πριν το τέλος του αγώνα και ενώ το σκορ ήταν πλέον 1-1 ύστερα από την ακύρωση του τέρματος του Εθνικού και ενώ επίσης ο Ολυμπιακός ήταν απειλητικός, ο διαιτητής σημειώνει φαουλ κατά του Διαλέττη του Ολυμπιακού και υπέρ του Λαπατά του Εθνικού. Το παιχνίδι συνεχίζεται όποτε και ένας οπαδός εισβάλλει στον αγωνιστικό χώρο και επιτίθεται στον Διαλέττη για να τον εκδικηθεί και στη συνέχεια επικρατεί γενική σύρραξη καθώς εισβάλλουν και άλλοι οπαδοί. Το παιχνίδι εν τέλει δε συνεχίστηκε ποτέ και ούτε πήγε στην παράταση, διακόπηκε οριστικώς και τελικά η ΕΠΣΠ τους ανακήρυξε συμπρωταθλητές προκειμένου να μην επαναληφθούν τα φαινόμενα των προηγούμενων περιόδων, με τις αποχωρήσεις του ενός εκ των δύο κλπ.

* **Συμπρωταθλητές**
	+ **Εθνικός Πειραιώς**:
		- *Σύνθεση*: Γ. Σαράντος (τερμ.), Κ. Φερλέμης, Δ. Ζουρντός, Γ. Λαπατάς, Β. Χέλμης, Φραγκάκης, Παπαγιαννόπουλος, Ι. Τζιριτάκης, Π. Φερλέμης, Σέρβος, Πετρούτσος, Βαρδής, Επιτρόπουλος.
	+ **Ολυμπιακός**:
		- *Σύνθεση*: Κώστας Κλειδουχάκης (τερμ.), Β. Χωρέν, Φίλιππος Κουράντης, Μιχάλης Λεκκός, Α. Διαλέττης, Χ. Πεζώνης, Δενδρινέλλης, Ντίνος Ανδριανόπουλος, Γιώργος Ανδριανόπουλος, Βασίλης Ανδριανόπουλος, Λεωνίδας Ανδριανόπουλος, Μ. Γεροντάκης.

### Βαθμολογία

| Ομάδα | Αγ. | Τέρμ. | Βαθ. |
| --- | --- | --- | --- |
| **1. Εθνικός Πειραιώς** | 4 | 10-5 | **6** |
| **1. Ολυμπιακός** | 4 | 10-6 | **6** |
| **3.** Άμυνα Κοκκινιάς\* | 4 | 3-12 | 0 |

\*Έδωσε αγώνα διαβάθμισης με τον πρωταθλητή της Β΄ κατηγορίας Πειραϊκό, και παρέμεινε στην κατηγορία.

### Αγώνες κατάταξης

* **Ολυμπιακός** - Εθνικός: 2-0
* **Εθνικός** - Ολυμπιακός: 4-2
* Εθνικός - Ολυμπιακός: 3-3
* Ολυμπιακός - Εθνικός: 1-1 (1ο ημίχρονο: 1-0, 2ο ημίχρονο: 1-2 ακύρωση 2ου τέρματος Εθνικού, εισβολή οπαδών στον αγωνιστ. χώρο και διακοπή αγώνα στο 87')

### Αγώνες διαβάθμισης

* **Άμυνα** - Πειραϊκός:

Β΄ και Γ΄ κατηγορίες
--------------------

Για τη δικαιότερη συγκρότηση της Β΄ κατηγορίας στην αρχή της σεζόν η Ένωση αποφάσισε να δώσουν αγώνες διαβάθμισης ο Φαληρικός και ο Καλλιθαϊκός που είχαν τερματίσει τελευταίοι στο πρωτάθλημα της Β΄ τη σεζόν 1927-28 με τις δύο πρώτες ομάδες της Γ΄ ΑΕΚ και Μοσχάτο. Οι αγωνες έγιναν στις 11 Νοεμβρίου στο Ποδηλατοδρόμιο και νικητές αναδείχθηκαν το Μοσχάτο με 9-0 επί του Καλλιθαϊκού και η ΑΕΚ Πειραιώς άνευ αγώνος επί του Φαληρικού. Έτσι ΑΕΚ και Μοσχάτο προήχθησαν στη Β΄ ενώ Καλλιθαϊκός και Φαληρικός υποβιβάστηκαν στη Γ΄.   

Έτσι η Β΄ κατηγορία συγκροτήθηκε από τους πέντε συλλόγους: Ηρακλής, Πειραϊκός, Φαληρική, Μοσχάτο και ΑΕΚ Πειραιώς. Οι σύλλογοι: Προοδευτική, Νεάπολις και Άρης Πειραιώς επανεντάχθηκαν στη δύναμη της ΕΠΣΠ και έλαβαν μέρος στη Γ΄ κατηγορία. Την περίοδο 1926-27, οι 2 πρώτοι είχαν συμπεριληφθεί στη δύναμη της ΕΠΣΠ αλλά εν τέλει δεν συμμετείχαν και παρέμειναν ως ανεξάρτητες ομάδες μέχρι και την σεζόν 1928-29 που εντάχθηκαν στη Γ΄ κατηγορία. Έτσι η Γ΄ κατηγορία συγκροτήθηκε από τους συλλόγους Φαληρικός, Καλλιθαϊκός, Νεάπολις, Αργοναύτης, Άρης, Φίλαθλοι και Προοδευτική Νεολαία.

### Σύλλογοι

| Β΄ κατηγορία |
| --- |
| 1 | Πειραϊκός Όμιλος\* |
| 2 | Γ.Σ. Ηρακλής1 |
| 3 | Φαληρική Ένωσις |
| 4 | ΑΕΚ Πειραιώς |
| 5 | Π.Σ. Μοσχάτου2 |
| Γ΄ κατηγορία Α΄ όμιλος |
| 1 | ΑΠΟ Φίλαθλοι (άνοδος στη Β΄) |
| 2 | Νεάπολις |
| 3 | Φαληρικός Σύνδεσμος |
| 4 | Καλλιθαϊκός3 |
| Γ΄ κατηγορία Β΄ όμιλος |
| 1 | Αργοναύτης Πειραιά4 |
| 2 | Άρης Πειραιά |
| 3 | Προοδευτική Νεολαία |

1 Την επόμενη σεζόν ο Ηρακλής μετονομάστηκε σε "Πειραϊκή Ένωση".  

2 Το Μοσχάτο υποβιβάστηκε.  

3 Ο Καλλιθαϊκός δεν δήλωσε συμμετοχή στο πρωτάθλημα Γ' κατηγορίας.  

4 Προήλθε από μετονομασία της Ε.Φ. Ταμπουρίων: *"Η ΕΠΣ Πειραιώς απεδέχθη την μετονομασία της Ενώσεως Φιλάθλων Ταμπουρίων εις "Δωδεκανησιακόν Ποδοσφαιρικόν Σύλλογον ο Αργοναύτης"*.

Πηγές
-----

|  |  |
| --- | --- |
| εικονίδιο Ποδόσφαιρο | Πύλη Ποδόσφαιρο |

* Ηλεκτρονικό αρχείο εφ. "Αθλητική Ηχώ".
* Ανδρέας Μπόμης, "Γκολ 2000 Ένας αιώνας ποδόσφαιρο", Εκδόσεις Πελεκάνος, Αθήνα 1999, σ. 222-223.
* Γεώργιου Πασαμήτρου, "Η ιστορία του πειραϊκού ποδοσφαίρου", εφ. "Αθλητική Ηχώ" 22-24 Μαρτίου 1951.
* Στατιστική ποδοσφαίρου.
* Άγγελος Λάμπρου, "Η ιστορία του Ολυμπιακού και οι Ανδριανόπουλοι" (σε συνέχειες), Αθλητική Ηχώ, Μάρτιος 1951.

Αναφορές
--------

1. ↑  «εφ. "Η Αθλητική", 22/10/1928, ψηφ. σελ. 12». Αρχειοθετήθηκε από το πρωτότυπο στις 17 Μαρτίου 2016. Ανακτήθηκε στις 20 Δεκεμβρίου 2012.
2. ↑  "Διά το πρωτάθλημα Πειραιώς η σειρά των συναντήσεων έληξεν την παρελθούσαν Κυριακήν διά του αγώνος Ολυμπιακού - Άμυνα. Αι τρείς αγωνιζόμεναι εις την Α΄ κατηγορίαν ομάδες συνεπλήρωσαν τας 4 συναντήσεις των εκάστη συγκεντρώσασα ο μέν Ολυμπιακός και ο Εθνικός ανά βαθμούς 6 ή δε Άμυνα βαθμόν ουδένα. Αί δύο ισοβάθμιοι ομάδες Ολυμπιακός και Εθνικός θα αγωνιστούν εις επαναληπτικόν τελικόν αγώνα ή δέ νικήτρια εκ τούτων ομάς θα ανακηρυχθή πρωταθλήτρια Πειραιώς.", "Βραδυνή", 17 Απριλίου 1929, σελ. 4 (ψηφ. σελ. 100)[*νεκρός σύνδεσμος*]
3. ↑  «"Βραδυνή", Σάββατο 13 Ιουλίου 1929, σελ. 5 (ψηφ. σελ. 77)». Αρχειοθετήθηκε από το πρωτότυπο στις 5 Μαρτίου 2016. Ανακτήθηκε στις 29 Ιανουαρίου 2018.
4. ↑  «"Βραδυνή", Κυριακή 14 Ιουλίου 1929, σελ. 1 και 3 (ψηφ. σελ. 79 και 83)». Αρχειοθετήθηκε από το πρωτότυπο στις 5 Μαρτίου 2016. Ανακτήθηκε στις 29 Ιανουαρίου 2018.
5. ↑  «"ΤΟ ΜΑΤΣ ΟΛΥΜΠΙΑΚΟΥ - ΕΘΝΙΚΟΥ. ΠΩΣ ΠΡΟΕΚΛΗΘΗΣΑΝ ΤΑ ΕΠΕΙΣΟΔΙΑ. Ο ΑΓΩΝ ΔΙΑ ΤΟ ΠΡΩΤΑΘΛΗΜΑ ΑΝΕΒΛΗΘΗ", "Βραδυνή", Δευτέρα 15 Ιουλίου 1929, σελ. 5 (ψηφ. σελ. 89)». Αρχειοθετήθηκε από το πρωτότυπο στις 5 Μαρτίου 2016. Ανακτήθηκε στις 29 Ιανουαρίου 2018.
6. ↑  «"ΟΛΥΜΠΙΑΚΟΣ ΚΑΙ ΕΘΝΙΚΟΣ ΕΚΥΧΗΡΘΗΣΑΝ ΙΣΟΠΑΛΟΙ. Η ΑΠΟΦΑΣΙΣ ΤΗΣ ΕΝΩΣΕΩΣ ΑΜΦΟΤΕΡΑ ΤΑ ΣΩΜΑΤΕΙΑ ΠΡΩΤΑΘΛΗΤΑΙ", "Βραδυνή", 19 Ιουλίου 1929, σελ. 4 (ψηφ. σελ. 113)». Αρχειοθετήθηκε από το πρωτότυπο στις 5 Μαρτίου 2016. Ανακτήθηκε στις 29 Ιανουαρίου 2018.
7. ↑  "ΟΛΥΜΠΙΑΚΟΣ ΚΑΙ ΕΘΝΙΚΟΣ ΠΡΩΤΑΘΛΗΤΑΙ ΠΕΙΡΑΙΩΣ", εφ. "Ακρόπολις", 20 Ιουλίου 1929, σελ. 2 (ψηφ. σελ. 114)[*νεκρός σύνδεσμος*]
8. ↑  "Εις το Ποδηλατοδρόμιον του Νέου Φαλήρου αύριον το απόγευμα θα γίνη ο αγών διαβαθμίσεως των ομάδων «Αμύνης» και «Πειραϊκού» της τελευταίας πρωταθλήτριας της β΄ κατηγορίας. Ο αγών τούτος προβλέπεται μεγάλου ενδιαφέροντος. Μονολότι η ομάς του «Πειραϊκού» είναι καλώς κατηρτισμένη, εν τούτις θεωρείται πιθανώτατη η νίκη της «Αμύνης».", εφ. "Έθνος", Σάββατο 29 Ιουνίου 1929, σελ. 4 (ψηφ. σελ. 606)[*νεκρός σύνδεσμος*]
9. ↑  «"Η Αθλητική", 12/11/1928, ψηφ. σελ. 42». Αρχειοθετήθηκε από το πρωτότυπο στις 17 Μαρτίου 2016. Ανακτήθηκε στις 20 Δεκεμβρίου 2012.
10. ↑  «"Η Αθλητική", 15/11/1928, σελ.3 (ψηφ. σελ. 49)». Αρχειοθετήθηκε από το πρωτότυπο στις 5 Μαρτίου 2016. Ανακτήθηκε στις 26 Ιανουαρίου 2018.
11. ↑  «"Η Αθλητική", 13/12/1928, ψηφ. σελ. 95». Αρχειοθετήθηκε από το πρωτότυπο στις 17 Μαρτίου 2016. Ανακτήθηκε στις 20 Δεκεμβρίου 2012.
12. ↑  «"Η Αθλητική", 13/12/1928, ψηφ. σελ. 95». Αρχειοθετήθηκε από το πρωτότυπο στις 17 Μαρτίου 2016. Ανακτήθηκε στις 20 Δεκεμβρίου 2012.
13. ↑  «εφ. "Η Αθλητική", 15/11/1928, ψηφ. σελ. 46». Αρχειοθετήθηκε από το πρωτότυπο στις 17 Μαρτίου 2016. Ανακτήθηκε στις 20 Δεκεμβρίου 2012.

|  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- |
| 

| π • σ • ε
Ένωση Ποδοσφαιρικών Σωματείων Πειραιά |
| --- |
|  |
| 
Κατάλογος ποδοσφαιρικών σωματείων Ε.Π.Σ. Πειραιά |
|  |
| Πριν την καθιέρωση των εθνικών κατηγοριών | 
1924-25  · 1925-26  · 1926-27  · 1927-28  · 1928-29  · 1929-30  · 1930-31  · 1931-32  · 1932-33  · 1933-34  · 1934-35  · 1935-36  · 1936-37  · 1937-38  · 1938-39  · 1939-40  · 1940-41  · 1941-42  · 1942-43  · 1943-44  · 1944-45  · 1945-46  · 1946-47  · 1947-48  · 1948-49  · 1949-50  · 1950-51  · 1951-52  · 1952-53  · 1953-54  · 1954-55  · 1955-56  · 1956-57  · 1957-58  · 1958-59 |
|  |
| Μετά την καθιέρωση των εθνικών κατηγοριών | 
1959-60  · 1960-61  · 1961-62  · 1962-63  · 1963-64  · 1964-65  · 1965-66  · 1966-67  · 1967-68  · 1968-69  · 1969-70  · 1970-71  · 1971-72  · 1972-73  · 1973-74  · 1974-75  · 1975-76  · 1976-77  · 1977-78  · 1978-79  · 1979-80  · 1980-81  · 1981-82  · 1982-83  · 1983-84  · 1984-85  · 1985-86  · 1986-87  · 1987-88  · 1988-89  · 1989-90  · 1990-91  · 1991-92  · 1992-93  · 1993-94  · 1994-95  · 1995-96  · 1996-97  · 1997-98  · 1998-99  · 1999-00  · 2000-01  · 2001-02  · 2002-03  · 2003-04  · 2004-05  · 2005-06  · 2006-07  · 2007-08  · 2008-09  · 2009-10  · 2010-11  · 2011-12  · 2012-13 · 2013-14 · 2014-15 · 2015-16 · 2016–17  · 2017–18  · 2018–19  · 2019–20  · 2020-21  · 2021-22  · 2022-23 |

 |

|  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- |
| 

| π • σ • ε
Ελληνικό ποδόσφαιρο 1928-29 |
| --- |
|  |
| 
 ⇦ 1927-28  1929-30 ⇨  |
|  |
| Εθνικά Πρωταθλήματα | 
* ~~Πανελλήνιο πρωτάθλημα~~
 |
|  |
| Περιφεριακά Πρωταθλήματα | 
* Ε.Π.Σ. Αθηνών
* Ε.Π.Σ. Ευβοίας-Βοιωτίας
* Ε.Π.Σ. Μακεδονίας
* Ε.Π.Σ. Πειραιώς
* Ε.Π.Σ. Πατρών
 |
|  |
| Σχετικά με τις εθνικές ομάδες | 
 |

 |